CELEX: 32022R0158
Language: bg
Date: 2022-02-04 00:00:00
Title: Регламент за изпълнение (ЕС) 2022/158 на Комисията от 4 февруари 2022 година за изменение на Регламент за изпълнение (ЕС) 2020/1641 относно вноса от Съединените американски щати на живи, охладени, замразени или преработени двучерупчести мекотели, бодлокожи, мантийни и морски коремоноги за консумация от човека (текст от значение за ЕИП)

7.2.2022   
               
               
                  BG
               
               
                  Официален вестник на Европейския съюз
               
               
                  L 26/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/158 НА КОМИСИЯТА
         от 4 февруари 2022 година
         за изменение на Регламент за изпълнение (ЕС) 2020/1641 относно вноса от Съединените американски щати на живи, охладени, замразени или преработени двучерупчести мекотели, бодлокожи, мантийни и морски коремоноги за консумация от човека
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 129, параграф 1 от него,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (2), и по-специално член 238, параграф 3 от него,
         като има предвид, че:
         
                     (1)
                  
                  
                     С Регламент (ЕС) 2017/625 се определят общите правила за извършване на официален контрол с цел проверка на спазването на правилата, целящи предотвратяване, елиминиране или намаляване до приемливи нива на риска, на който са изложени хората и животните, пряко или чрез околната среда.
                  
               
                     (2)
                  
                  
                     По-специално с Регламент (ЕС) 2017/625 се определят общите условия за въвеждане в Съюза на животни и стоки от трети държави или региони от тях, в т.ч. храни, предназначени за консумация от човека. С член 129 от Регламент (ЕС) 2017/625 на Комисията се предоставят правомощия да признае мерките, прилагани в трети държави или региони от тях, за еквивалентни на изискванията, определени в някои правила, посочени в член 1, параграф 2 от същия регламент, ако третите държави предоставят обективни доказателства в това отношение. С него на Комисията се предоставят и правомощия да определя условията, уреждащи въвеждането на такива животни и стоки в Съюза от тези трети държави или региони от тях, и по-специално по отношение на естеството и съдържанието на официалните сертификати или удостоверения, които трябва да придружават тези стоки.
                  
               
                     (3)
                  
                  
                     В съответствие с Регламент за изпълнение (ЕС) 2020/1641 на Комисията (3) прилаганите в щатите Масачузетс и Вашингтон на Съединените щати мерки за опазване на общественото здраве във връзка с производството и пускането на пазара на живи, охладени, замразени или преработени двучерупчести мекотели, бодлокожи, мантийни и морски коремоноги, предназначени за консумация от човека, са еквивалентни на изискванията, установени в правилата относно безопасността на храните, посочени в член 1, параграф 2, буква а) от Регламент (ЕС) 2017/625.
                  
               
                     (4)
                  
                  
                     В Регламент за изпълнение (ЕС) 2020/1641 се установява образец на официален сертификат за внос от Съединените щати на живи, охладени, замразени или преработени двучерупчести мекотели, бодлокожи, мантийни и морски коремоноги, предназначени за консумация от човека. В образеца на официалния сертификат се изисква официален инспектор да удостовери, че мерките, прилагани по отношение на производството и пускането на пазара на тези стоки, са еквивалентни на изискванията, определени в правилата по отношение на безопасността на храните, посочени в член 1, параграф 2, буква а) от Регламент (ЕС) 2017/625.
                  
               
                     (5)
                  
                  
                     В съответствие с мерките, договорени с отдела на Администрацията по храните и лекарствата на Съединените щати, отговарящ за износа за Съюза на живи, охладени, замразени или преработени двучерупчести мекотели, бодлокожи, мантийни и морски коремоноги, предназначени за консумация от човека, образецът на официалния сертификат, установен в Регламент за изпълнение (ЕС) 2020/1641, следва да бъде адаптиран към съответния формат за износ за Съюза на посочените стоки. По-специално, образецът на официалния сертификат следва да съдържа информация за датата на заминаване на пратките. Освен това следва да се предостави информация дали стоките са сертифицирани за консумация от човека или за крайния потребител.
                  
               
                     (6)
                  
                  
                     В допълнение към изискванията по отношение на общественото здраве в образеца на официалния сертификат, установен в Регламент за изпълнение (ЕС) 2020/1641, живи двучерупчести мекотели от видовете, включени в списък в Регламент за изпълнение (ЕС) 2018/1882 на Комисията (4), които са предназначени за консумация от човека, и продукти от животински произход от тези мекотели, които са предназначени за допълнителна преработка в Съюза преди консумация от човека, следва да се въвеждат в Съюза само ако са придружени от официален сертификат, който включва съответните ветеринарно-санитарни удостоверения. Следователно, за да бъдат изпълнени ветеринарно-здравните изисквания, осигуряващи гаранции, еквивалентни на предвидените в законодателството на Съюза, образецът на официалния сертификат следва да включва общите ветеринарно-здравни изисквания по отношение на въвеждането в Съюза, установени в член 6, параграф 1, букви а) и б), член 6, параграф 2, член 7, параграф 1 и член 8 от Делегиран регламент (ЕС) 2020/692 на Комисията (5), и специалните ветеринарно-здравни изисквания по отношение на въвеждането в Съюза на посочените стоки, установени в член 167, буква а), буква в), подточка ii), буква в), подточка iii) и член 169, параграф 1 и параграф 2 от Делегиран регламент (ЕС) 2020/692.
                  
               
                     (7)
                  
                  
                     Поради това Регламент за изпълнение (ЕС) 2020/1641 следва да бъде съответно изменен.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) 2020/1641 се заменя с текста в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  ОВ L 84, 31.3.2016 г., стр. 1.
         
            (3)  Регламент за изпълнение (ЕС) 2020/1641 на Комисията от 5 ноември 2020 г. относно вноса от Съединените американски щати на живи, охладени, замразени или преработени двучерупчести мекотели, бодлокожи, мантийни и морски коремоноги за консумация от човека (ОВ L 370, 6.11.2020 г., стр. 4).
         
            (4)  Регламент за изпълнение (ЕС) 2018/1882 на Комисията от 3 декември 2018 г. за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка (ОВ L 308, 4.12.2018 г., стр. 21).
         
            (5)  Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (OB L 174, 3.6.2020 г., стр. 379).
      
      
         
            ПРИЛОЖЕНИЕ
            ОБРАЗЕЦ НА ОФИЦИАЛЕН СЕРТИФИКАТ ЗА ВНОС В СЪЮЗА НА ЖИВИ, ОХЛАДЕНИ, ЗАМРАЗЕНИ ИЛИ ПРЕРАБОТЕНИ ДВУЧЕРУПЧЕСТИ МЕКОТЕЛИ, БОДЛОКОЖИ, МАНТИЙНИ И МОРСКИ КОРЕМОНОГИ, ПРЕДНАЗНАЧЕНИ ЗА КОНСУМАЦИЯ ОТ ЧОВЕКА, ОТ СЪЕДИНЕНИТЕ АМЕРИКАНСКИ ЩАТИ
            
               
            
               
            
                        
                           Съединени щати (US)
                        
                     
                     
                        
                           Ветеринарен сертификат за ЕС
                        
                     
                  
               
            
                        Част II: Сертификация/удостоверяване
                     
                     
                        
                                    II.
                                 
                                 
                                    Здравна информация
                                 
                              
                     
                        
                                    II.a.
                                 
                                 
                                    Референтен номер на сертификата
                                 
                              
                     
                        II.б.
                     
                  
                        
                                    II.1.
                                 
                                 
                                    Удостоверение за общественото здраве за живи, охладени, замразени или преработени двучерупчести мекотели, бодлокожи, мантийни, морски коремоноги, предназначени за консумация от човека
                                    Аз, долуподписаният, удостоверявам, че:
                                    
                                                —
                                             
                                             
                                                Описаните в настоящия документ продукти отговарят и са произведени в съответствие с относимите стандарти на Съединените щати и изисквания на програмата за регулаторен контрол на черупчестите мекотели на САЩ.
                                             
                                          
                                                —
                                             
                                             
                                                Описаните в настоящия документ продукти са етикетирани като непредназначени да бъдат потапяни или да влизат в контакт с водите на ЕС.
                                             
                                          
                                                —
                                             
                                             
                                                Всички суровини от черупкови организми, използвани в тези продукти и набавени от чужди източници, са с произход от трети държави/животновъдни обекти/райони за отглеждане, одобрени за износ на живи двучерупчести мекотели за ЕС.
                                             
                                          
                              
                                    (1) (2)[II.2.
                                 
                                 
                                    Ветеринарно-санитарно удостоверение за живи двучерупчести мекотели
                                    (3)
                                    от видовете от списъка, предназначени за консумация от човека
                                    Аз, долуподписаният официален ветеринарен лекар, удостоверявам, че водните животни, посочени в поле I.18 от част I, отговарят на:
                                    
                                                II.2.1.
                                             
                                             
                                                общите ветеринарно-здравни изисквания във връзка с въвеждане в Съюза, които са установени в член 6, параграф 1, буква а)(4) и буква б), член 6, параграф 2, член 7, параграф 1 и член 8 от Делегиран регламент (ЕС) 2020/692 на Комисията (1);
                                             
                                          
                                                II.2.2.
                                             
                                             
                                                специалните ветеринарно-здравни изисквания във връзка с въвеждане в Съюза на стоките, за които се прилага настоящият сертификат, установени в член 167, буква а), буква в), подточка ii), буква в), подточка iii) и буква г) и член 169, параграфи 1 и 2 от Делегиран регламент (ЕС) 2020/692.]
                                             
                                          
                              
                           Забележки
                        
                        В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, когато в настоящия сертификат се посочва Европейският съюз, това включва и Обединеното кралство по отношение на Северна Ирландия.
                     
                  
                        Част I:
                        
                                    —
                                 
                                 
                                    Поле I.8: Регион на произход: щат на улов в САЩ и код на одобрения район за производство.
                                 
                              Част II:
                        
                                    (1)
                                 
                                 
                                    Част II.2. от настоящия сертификат се прилага само за следните стоки живи двучерупчести мекотели, предназначени за консумация от човека:
                                    
                                                а)
                                             
                                             
                                                мекотели от видовете от списъка, транспортирани без вода, опаковани и етикетирани за консумация от човека в съответствие със специалните изисквания за тези животни, установени в Регламент (ЕО) № 853/2004 на Европейския парламент и на Съвета (2), и които вече не са в състояние да оцелеят като живи животни, ако бъдат върнати във водната среда;
                                             
                                          
                                                б)
                                             
                                             
                                                мекотели от видовете от списъка, транспортирани без вода и предназначени за консумация от човека без допълнителна преработка, при условие че са опаковани за продажба на дребно в съответствие с изискванията за такава опаковка, определени в Регламент (ЕО) № 853/2004;
                                             
                                          
                                                в)
                                             
                                             
                                                мекотели от видовете от списъка, транспортирани без вода и опаковани и етикетирани за консумация от човека в съответствие със специалните изисквания за тези животни, посочени в Регламент (ЕО) № 853/2004, и за които е предвидена допълнителна преработка без временно съхранение на мястото на преработка.
                                             
                                          
                              
                                    (2)
                                 
                                 
                                    Част II.2 не се прилага и следва да се заличи, ако пратката се състои от диви водни животни, разтоварени от риболовни кораби.
                                 
                              
                                    (3)
                                 
                                 
                                    Видовете, посочени в колони 3 и 4 от таблицата в приложението към Регламент за изпълнение (ЕС) 2018/1882 на Комисията (3). Видовете, вписани в колона 4 от посочената таблица, се считат за вектори (преносители) само при условията, определени в член 171, параграф 1 от Делегиран регламент (ЕС) 2020/692.
                                 
                              
                                    (4)
                                 
                                 
                                    Когато болестта е от значение и подлежи на изискването за докладване.
                                 
                              
                                    (5)
                                 
                                 
                                    Да бъде подписано от:
                                    
                                                —
                                             
                                             
                                                официален ветеринарен лекар, когато се попълва ветеринарно-санитарното удостоверение от част II.2;
                                             
                                          
                                                —
                                             
                                             
                                                сертифициращ служител или официален ветеринарен лекар, когато ветеринарно-санитарното удостоверение в част II.2 се заличава.
                                             
                                          
                              
                  
                        
                           [Официален ветеринарен лекар]
                           (5)
                           / [Сертифициращ служител]
                           (5
                           
                              )
                           
                        
                        Име (с главни букви)_______________________________
                        Квалификация и длъжност_______________________________
                        Дата_______________________________
                        Подпис_______________________________
                        Печат
                     
                  
               (1)  Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (OB L 174, 3.6.2020 г., стр. 379).
            
               (2)  Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
            
               (3)  Регламент за изпълнение (ЕС) 2018/1882 на Комисията от 3 декември 2018 г. за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка (ОВ L 308, 4.12.2018 г., стр. 21).